ข้อเคลื่อน

ข้อเคลื่อน หรือ ข้อหลุด () คือการที่ข้อต่อ ซึ่งเป็นบริเวณที่กระดูกตั้งแต่สองชิ้นขึ้นไปมีการติดต่อกันเคลื่อนหรือหลุดออกจากตำแหน่งปกติDislocations. Lucile Packard Children’s Hospital at Stanford. Retrieved 3 March 2013.   โดยมักเกิดจากการบาดเจ็บที่เกิดขึ้นโดยเฉียบพลันบริเวณข้อต่อ เช่น การตกจากที่สูง เป็นต้น การที่ข้อเคลื่อนอาจเป็นอันตรายต่อเอ็นยึดกระดูก เอ็นกล้ามเนื้อ รวมไปถึงกล้ามเนื้อและเส้นประสาทได้Smith, R. L., & Brunolli, J. J. (1990). Shoulder kinesthesia after anterior glenohumeral joint dislocation. Journal of Orthopaedic & Sports Physical Therapy, 11(11), 507–513. ภาวะข้อเคลื่อนนี้สามารถเกิดขึ้นได้กับข้อต่อขนาดใหญ่ (ไหล่ เข่า ฯลฯ) หรือข้อต่อขนาดเล็ก (นิ้วเท้า นิ้วมือ ฯลฯ) โดยบริเวณที่เกิดภาวะข้อเคลื่อนซึ่งพบได้บ่อยที่สุดได้แก่บริเวณไหล่

การรักษาข้อเคลื่อนมักทำโดยการทำให้กลับเข้าที่โดยไม่ผ่า (closed reduction) ซึ่งเป็นการจัดกระดูกให้กลับเข้าสู่ตำแหน่งปกติ โดยต้องอาศัยผู้เชี่ยวชาญทางการแพทย์ซึ่งได้รับการฝึกฝนมาแล้ว เนื่องจากมีโอกาสเสี่ยงต่อการบาดเจ็บที่เนื้อเยื่ออ่อนและ/หรือเส้นประสาท รวมไปถึงโครงสร้างท่อลำเลียงที่อยู่รอบบริเวณที่เกิดภาวะข้อเคลื่อนได้

อ้างอิง

หมวดหมู่:ข้อต่อ
หมวดหมู่:หัตถการในเวชศาสตร์ฉุกเฉิน